Erõsödött a Ford Európa piaci részesedése
Az új Fiesta különösen jó értékesítési eredményeket ért el. A bevezetése óta eltelt alig két hónap alatt 42.200 darab talált gazdára, így jelenleg a Ford európai portfóliójának második legnépszerûbb modellje
Novemberben a régi és új Fiesta volt az Egyesült Királyság legnépszerûbb új autója, 1998 januárja óta a legjobb piacrészesedést elérve, de Olaszországban is a legnagyobb darabszámban értékesített importált autónak bizonyultak.
November
Novemberben a Ford Európa 95.700 új autót értékesített 19 legfontosabb piacán, ami 2007 novemberéhez képest 21,4%-os visszaesést jelent, ám a vállalat az októberhez hasonlóan (ekkor a vállalat a,4 százalékponttal növelte piaci részesedését) ismételten jobban teljesített, mint az iparág, és piaci részesedését 0,5 százalékponttal, 8,8%-ra növelte az elõzõ év azonos idõszakához képest.
51 európai piacán a múlt hónapban a Ford 117.000 új gépjármûvet értékesített, ami 24,8%-al marad el tavaly novemberhez képest.
A 19 legfontosabb európai piacon a legnépszerûbb Ford modelleknek a Focus (22.300 db), az új Fiesta (18.100 db) és a Mondeo (11.500) bizonyultak. Franciaországban a Fiesta, az S-MAX és a C-MAX egyaránt szegmensük legnépszerûbb importált modelljei voltak. Olaszországban a Ford volt a legnépszerûbb importált márka, 8,3%-os piaci részesedéssel, ami 0,4 százalékpontos növekedést jelent.
Említésre érdemes továbbá, hogy Nagy-Britanniában a Ford novemberben 18,9%-os rekord piaci részesedést ért el, ami 3,7 százalékponttal magasabb a tavaly novemberinél. Európában a legmagasabb piaci részesedést a Ford Írországban tudhatja magáénak, ahol november hónapban 20,2%-os részesedést sikerült elérnünk.
autós hírek ford